[{"text_idx": "#000003", "text": "Daeth tua 200 o bobl i\u2019r digwyddiad, a roddodd gyngor a chymorth yn ogystal a\u0302 chynnyrch di-blastig ac amldro. Roedd pobl o bob oed yn y sesiwn yn cynnwys yr arddegau yn awyddus i ganfod mwy am gynnyrch cynaliadwy."}, {"text_idx": "#000007", "text": "Dywedodd y Cyng Brocklesby \u201cRoeddwn yn falch iawn i gefnogi\u2019r digwyddiad hwn, a gobeithiwn y bydd yn un o lawer ar draws y sir. Mae\u2019n bwysig cefnogi\u2019r rhai sy\u2019n cael mislif, yn arbennig bobl ifanc, gyda gwybodaeth am gynaliadwyedd a dewisiadau. Mae Urddas Mislif yn agwedd bwysig o gydraddoldeb ac mae\u2019n rhywbeth yr ydym i gyd yn ei hybu yn holl ysgolion Sir Fynwy. Hoffwn ddiolch i bawb a weithiodd mor galed i drefnu\u2019r digwyddiad hwn, ac wrth gwrs pawb a neilltuodd amser i ddod draw yno.\u201d"}, {"text_idx": "#000009", "text": "Meddai Molly Fenton, sefydlydd ymgyrch Love Your Period a gaiff ei redeg gan bobl ifanc ar gyfer pobl ifanc: \u201cRoeddem yn falch iawn i gymryd rhan yn y digwyddiad yn y Fenni. Mae urddas a tegwch mislif yn rhan hollbwysig o fywydau\u2019r rhan fwyaf o fenywod, ac yn rhywbeth sy\u2019n dal i fod yn rhwystr i gynifer pan ddaw i gydraddoldeb rhwng y rhywiau. Felly mae\u2019n bwysig ein bod yn cydnabod sut mae\u2019r holl gylch mislif yn gweithio ac yn newid ein bywydau o ddydd i ddydd.\u201d"}, {"text_idx": "#000012", "text": "\u201cRydych wedi rhoi llawer o hyder i mi fedru sgwrsio gyda fy nith yn agored ac ateb unrhyw gwestiynau sydd ganddi, dangos gwahanol opsiynau iddi a gwneud iddi deimlo\u2019n llai chwithog. Alla\u2019i ddim aros i ddod draw hefo hi i\u2019r gweithdy Sgwrs gyda Flo.\u201d\u201d"}, {"text_idx": "#000013", "text": "\u201cCyngor a chefnogaeth gwirioneddol ddefnyddiol. Byddwn yn annog fwy o dadau i fynychu digwyddiadau yn y dyfodol a dysgu mwy am bwnc y bydd dynion yn aml yn ei osgoi, diolch\u201d. (Gan dad)"}, {"text_idx": "#000014", "text": "\u201cLlawer iawn o wybodaeth a chynhwysol., Rwy\u2019n llawer mwy hyderus i siarad gyda fy merch, da iawn chi\u201d (gan dad a ddaeth i\u2019r digwyddiad)."}, {"text_idx": "#000015", "text": "Os hoffech wybod mwy am ddigwyddiadau Urddas Mislif neu gefnogaeth ar gyfer ysgolion, safleoedd a grwpiau cymunedol, cysylltwch a\u0302 staceywhite@monmouthshire.gov.uk"}, {"text_idx": "#000017", "text": "Dewiswch eich iaith os gwelwch yn dda"}, {"text_idx": "#000018", "text": "Unwaith y byddwch wedi dewis iaith, byddwn yn defnyddio cwcis i gofio ar gyfer y tro nesaf\nOnce you've selected a language, we'll use cookies to remember for next time."}]